Xiquets i joves de Burjassot ocupen la Plaça de l’Ajuntament per a reivindicar els seus drets
2025-07-24

La vesprada del passat dissabte va ser, a Burjassot, de reivindicació de drets, de jocs de carrer, d’agermanament…tot açò per a celebrar el Dia Internacional dels Drets de la Infància (DUDI). Una vesprada en la qual xiquets i joves no van parar de jugar i de participar en totes les activitats preparades en la Plaça Emili Castelar del municipi, ocupada, de manera simbòlica, per tots ells.

No van faltar a aquesta celebració tan especial, que va culminar sobre les set de la vesprada, la Regidora de Cultura i Joventut, Estefanía Ballesteros, la Regidora de Promoció del Valencià, Maria Viu i el Regidor de Serveis Municipals, Manuel Lozano, que van comprovar, de primera mà, com de bé ho van passar els participants de l’Esplai Les Sitges, el Grup Scout Impeesa 243 i els Juniors San José Obrero.

Entre tots, i coordinats des d’Agència Jove, van fer que la vesprada fora perfecta.